
ПРИМЕРНА ДЛЪЖНОСТНА ХАРАКТЕРИСТИКА
на длъжност: СЪДЕБЕН АДМИНИСТРАТОР
В АДМИНИСТРАТИВЕН СЪД-ВЕЛИКО ТЪРНОВО

Код по НКПД:  26195012
МЯСТО В СТРУКТУРАТА НА СЪДА      
Съдебна администрация, ръководна длъжност.
І. Изисквания за заеманата длъжност
За съдебен администратор се назначава лице, което:
- е пълнолетен български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство или на Конфедерация Швейцария; 

- има завършено висше образование, с образователна степен „Магистър” по специалностите публична администрация, икономика или право и професионален опити не по-малко от 8 години;
- не е осъждано на лишаване от свобода за умишлено престъпление от общ характер, независимо от реабилитацията;

- не е поставен под запрещение;

- не е лишен по съответен ред от правото да заема определена длъжност;

- отговаря на минималните изисквания за степен на завършено образование  и ранг или професионален опит, както и на специфичните изисквания, предвидени в нормативните актове за заемане на съответната длъжност;

- не е в йерархическа връзка на ръководство и контрол със съпруг или съпруга, с лице, с което e във фактическо съжителство, с роднини по права линия без ограничения, по съребрена линия до четвърта степен включително или по сватовство до четвърта степен включително;

- не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

- не е съветник в общински съвет;

- не е народен представител;

- не заема ръководна или контролна длъжност на национално равнище в политическа партия;

- не работи по трудово правоотношение при друг работодател, освен като преподавател във висше училище;

- не е адвокат, нотариус, частен съдебен изпълнител или не упражнява друга свободна професия;
-   притежава необходимите нравствени и професионални качества;
- притежава добри практически умения за работа със системен и приложен софтуер;

- докато упражнява длъжността си не може да членува в политическа партия или коалиция, организация с политически цели, както и да извършва политическа дейност.
ІІ. Основни функции
І. Изисквания за заеманата длъжност
Съдебният администратор е отговорен за административните дейности в съда. Планира, организира и ръководи съдебните служители.
ІІІ. Основни длъжностни задължения
1.Да планира, организира и ръководи съдебните служители;

2.Да отговаря за управлението на административната дейност на съда;
3.Да осигурява организационна връзка между административния ръководител и съдиите с администрацията на съда;

4.Да организира разпределение на дейностите между отделните звена на администрацията на съда и изпълнението на задълженията на съдебните служители;
5.Да въвежда програмни решения по дългосрочното планиране, бюджетната политика, финансите, автоматизацията, снабдяването с оборудване и връзките с обществеността;
6.Да създава условия за нормална и ефективна работа на съдебните служители;

7.Да организира провеждането на конкурси за назначаване на съдебните служители и да участва в комисиите в случаите, предвидени ПАС;

8.Да организира обучението на съдебните служители и повишаването на тяхната квалификация;

9.Да следи за спазването на трудовата дисциплина и уплътняване на работното време;

10.Да съгласува времето за ползване на отпуските от съдебните служители и тяхното персонално заместване от друг служител;
11.Да участва в комисията по атестиране на съдебните служители и предлага промяна в ранговете и трудовото им възнаграждение;

12.Да предлага служителите за поощрение или за налагане на дисциплинарни наказания;

13.Да ръководи работата по изготвянето на проекта за бюджет на съда и да го представя за одобрение на административния ръководител на съда;
14.Да ръководи и контролира снабдяването и оборудването на съда;

15.Да организира контрола по събирането на таксите от администрацията на съда;

16.Да планира и контролира дейността по изграждането, поддържането и ремонта на съдебната сграда;
17.Да изпълнява функциите на финансов контрольор, като извършва предварителен контрол за законосъобразност преди поемане на задължение и извършване на разход, съгласно Правилата във връзка със ЗФУКПС и указания на министъра на финансите за осъществяване на предварителен контрол в Административен съд – Велико Търново;
18. Да организира и контролира статистическата отчетност на съда, като събира и обобщава информации и справки, както и статистически данни /отчети за полугодие и годишни отчети/ в електронна форма по образци и срокове, утвърдени от Пленума на ВСС, като ги предоставя на ВСС и министъра на правосъдието; 
19.В края на всяко шестмесечие изготвя и предоставя на административния ръководител обобщена информация за образуването, движението и приключването на делата.
20. Да  приема и докладва жалби, сигнали и предложения до председателя;
21. Да води регистър на постъпилите жалби, сигнали и предложения;
22. Да организира приема на граждани от председателя на съда;
23. Да организира воденето и съхраняването на трудовите досиета, като изготвя проекти на всички актове свързани с магистратите и трудовите правоотношения на съдебни служители /заповеди, трудови договори, допълнителни споразумения/ и да ги представя на административния ръководител;
24. Да изготвя длъжностните характеристики на съдебните служители и да ги представя за одобрение на административния ръководител;

25.Да води регистър на трудовите договори в Административен съд-Велико Търново.

26.Да изготвя и подава електронни трудови записи за магистратите и съдебните служители в Регистъра на заетостта в НАП;
27.Да следи за изтичане на изпитателните срокове на съдебните служители и да уведомява своевременно административния ръководител на съда;
28.Да изготвя поименното щатно разписание на длъжностите и работните заплати на магистратите и служителите от Административен съд-В.Търново и да го изпраща до 10 число на ВСС;
29.Да поддържа библиотеката на съда и да води инвентарна книга за закупените за нуждите на Административен съд - В.Търново закони, правилници, книги;
30. Да подрежда и съхранява всички документи, постъпващи в съда и изходящи от него, които не се отнасят до образувани дела, като ги подрежда в следните папки:

а) годишни доклади и статистически отчети;

б) заповеди във връзка с административната дейност на съда;

в) писма на Висшия съдебен съвет;

г) писма на Министерството на правосъдието;

д)протоколи от общите събрания на магистратите и съдебните служители;
е)протоколи от общите събрания на магистратите;
ж) жалби, сигнали и предложения;

з) други книжа.

31. Да участва в обучението на нови служители, като се задължава да ги въведе в работата, да разяснява и отговаря на техни въпроси, свързани с изпълнение на служебните задължения;
32.Да отговаря и организира дейността по осигуряване на здравословни и безопасни условия на труд и противопожарна безопасност в съда;
33. Да води регистър на декларациите за имущество и интереси и да съхранява подадените декларации от съдебните служители;
34.Да уведомява в законовия срок председателя на съда при възникване на някое от основанията за несъвместимост по чл.340а, ал.2 от ЗСВ;
35.Да подава ежегодно пред председателя на съда декларация за имущество и интереси;
36.Да е запознат с утвърдените вътрешни правила в Административен съд-Велико Търново и да ги спазва при изпълнение на служебните си задължения;
37.Да спазва правилата на поведение, заложени в Етичния кодекс на съдебните служители;
38.Да докладва на административния ръководител за нарушения на Етичния кодекс на съдебните служители;
39.Да докладва на административния ръководител за административни пропуски и нарушения, които създават предпоставки за корупция, измами и нередности;
40.При съмнение за изпиране на пари по смисъла на ЗМИП и за финансиране на тероризъм по смисъла на ЗМФТ незабавно да уведоми административния ръководител;
41.Да изпълнява и други задължения, възложени му от административния ръководител на съда.
ІV. Отговорности

1.Отлични познания на нормативните разпоредби, регулиращи дейността на органите на съдебната власт.

2.Много добри познания по  документообработващи и деловодни  автоматизирани  системи.

3.Носи отговорност за точното и качествено изпълнение на утвърдените с настоящата длъжностна  характеристика задачи.

4.Носи отговорност  за  опазване на  получената  служебна информация , както и   спазване на  трудовата дисциплина.
5.Носи отговорност за опазване на получената служебна информация.
6.Носи отговорност за спазване на Правилника за вътрешния трудов ред.

7.Носи отговорност за спазване на Правилника за администрацията в съдилищата.
8.Носи отговорност за спазване на Етичния кодекс на съдебните служители и вътрешните правила, утвърдени от административния ръководител.
9.Носи отговорност за административни пропуски и нарушения, създаващи предпоставки за корупция, измами и нередности.

V. Организационни връзки
    Длъжността съдебен администратор е ръководна. Съдебният администратор е пряко подчинен на административния ръководител. Има непосредствени взаимоотношения с административния ръководител, със съдиите и съдебните служители. Има вътрешни и външни професионални контакти с органи и организации в кръга на изпълняваните основни функции.

VI. Заплащане на труда.

Съгласно Класификатора на длъжностите в администрацията на  съдилищата.

VII. Допълнителни възнаграждения. 

Ранг и за придобит трудов стаж и професионален опит.

     Настоящата длъжностна характеристика може да бъде изменяна и допълвана при промяна на изискванията и задълженията, произтичащи от нормативни или структурни промени.

Длъжностната характеристика е връчена на служителя на дата:

………………………..

Подпис на служителя:…………………………

     /………………………………………………….. /
                                 трите имена на служителя

